

**1998 жылғы 12 қазандағы Қазақстан Республикасының Үкіметі мен Ресей
Федерациясының Үкіметі арасындағы Қазақстан Республикасының Ресей
Федерациясындағы және Ресей Федерациясының Қазақстан Республикасындағы дипломатиялық өкілдіктері мен консулдық мекемелерін орналастыру және оларға қызмет көрсету шарттары туралы келісімге өзгерістер енгізу туралы хаттамаға қол қою туралы**

Қазақстан Республикасы Үкіметінің 2008 жылғы 22 мамырдағы N 490 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған 1998 жылғы 12 қазандағы Қазақстан Республикасының Үкіметі мен Ресей Федерациясының Үкіметі арасындағы Қазақстан Республикасының Ресей Федерациясындағы және Ресей Федерациясының Қазақстан Республикасындағы дипломатиялық өкілдіктері мен консулдық мекемелерін орналастыру және оларға қызмет көрсету шарттары туралы келісімге өзгерістер енгізу туралы хаттаманың жобасы мақұлдансын.

      2. Қазақстан Республикасы Сыртқы істер министрінің орынбасары Анатолий Владимирович Смирновқа қағидаттық сипаты жоқ өзгерістер мен толықтырулар енгізуге рұқсат бере отырып, Қазақстан Республикасының Үкіметі атынан 1998 жылғы 12 қазандағы Қазақстан Республикасының Үкіметі мен Ресей Федерациясының Үкіметі арасындағы Қазақстан Республикасының Ресей Федерациясындағы және Ресей Федерациясының Қазақстан Республикасындағы дипломатиялық өкілдіктері мен консулдық мекемелерін орналастыру және оларға қызмет көрсету шарттары туралы келісімге өзгерістер енгізу туралы хаттамаға қол қоюға өкілеттік берілсін.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                    К. Мәсімов*

Қазақстан Республикасы

Үкіметінің

2008 жылғы 22 мамырдағы

N 490 қаулысымен

мақұлданған

жоба

 **1998 жылғы 12 қазандағы Қазақстан Республикасының**
**Үкіметі мен Ресей Федерациясының Үкіметі арасындағы**
**Қазақстан Республикасының Ресей Федерациясындағы**
**және Ресей Федерациясының Қазақстан Республикасындағы**
**дипломатиялық өкілдіктері мен консулдық мекемелерін**
**орналастыру және оларға қызмет көрсету шарттары туралы**
**келісімге өзгерістер енгізу туралы**
**хаттама**

      Бұдан әрі Тараптар деп аталатын, Қазақстан Республикасының Үкіметі мен Ресей Федерациясының Үкіметі,

      1998 жылғы 12 қазандағы Қазақстан Республикасының Үкіметі мен Ресей Федерациясының Үкіметі арасындағы Қазақстан Республикасының Ресей Федерациясындағы және Ресей Федерациясының Қазақстан Республикасындағы дипломатиялық өкілдіктері мен консулдық мекемелерін орналастыру және оларға қызмет көрсету шарттары туралы келісімге (бұдан әрі - Келісім) мынадай өзгерістерді енгізуге келісті:

      1. 1-баптың 2-тармағында:

      а) "15000 шаршы метр" деген сөздер "16400 шаршы метр" деген сөздермен ауыстырылсын;

      б) "Заречное" (бұрынғы "Буревестник" еңбек және демалыс лагері) поселкесінде" деген сөздер "Ақыртас көшесінде" деген сөздермен ауыстырылсын;

      в) "20000 шаршы метр" деген сөздер "21400 шаршы метр" деген сөздермен ауыстырылсын.

      2. Келісімге N 3 қосымшадағы "1,5 га" деген сөздер "1,64 га" деген сөздермен ауыстырылсын.

      3. Келісімге N 4 қосымша осы Хаттамаға қосымшамен ауыстырылсын.

      Осы Хаттама Тараптардың оның күшіне енуі үшін қажетті барлық мемлекетішілік рәсімдерді орындағандығы туралы соңғы жазбаша хабарламаны дипломатиялық арналар арқылы алған күнінен бастап күшіне енеді.

      Осы Хаттама өзінің қолданылуын Келісімнің қолданылуы тоқтатылғанмен бір мезгілде тоқтатады.

      2008 жылғы "\_\_"\_\_\_\_\_\_ \_\_\_\_\_\_\_\_\_\_\_\_\_\_ қаласында әрқайсысы қазақ және орыс тілдерінде екі данада жасалды әрі барлық мәтіннің күші бірдей.

*Қазақстан Республикасының     Ресей Федерациясының*

*Үкіметі үшін                Үкіметі үшін*

1998 жылғы 12 қазандағы Қазақстан

Республикасының Үкіметі мен

Ресей Федерациясының Үкіметі

арасындағы Қазақстан Республикасының

Ресей Федерациясындағы және Ресей

Федерациясының Қазақстан Республикасындағы

дипломатиялық өкілдіктері мен

консулдық мекемелерін орналастыру және

оларға қызмет көрсету шарттары

туралы келісімге өзгерістер енгізу туралы

хаттамаға қосымша

"N 4 қосымша

 **Ресей Федерациясы Елшісі Резиденциясының құрылысына**
**арналған жер учаскесі орналасуының ахуалдық жоспары**

                  суретті қағаз мәтінінен қараңыз

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК